da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da sv da en da da da da da da da da da da nl da da da da da da da da da da da da da da da da da da da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Dyrk din egen mistelten | ISABELLAS
Sådan dyrker du mistelten i haven
af Bente Kjær & Max Martinussen 10.06.2020
Foto: Kira Brandt & Colourbox.
Mistelten er lidt af en særling, men den er romantisk og ikke mindst fast inventar i mange julehjem. Hvis du vil, kan du dyrke din egen mistelten i haven, så du også har til at pynte op til jul. Læs her, hvordan du gør.
Misteltenen er en stor del af manges jul, og den er forbundet med kærlighed, kys og julestemning. Den er på mange måder en ganske særlig plante. Misteltenen er en finurlig busk, der har bosat sig i træernes kroner. Her gemmer den sig godt det meste af året, men ved juletid kommer den pludselig i centrum. Her kan du læse, hvordan du dyrker mistelten i haven, og få tips til, hvordan du binder en krans af den lille snylter.
De fleste forbinder den fine lysegrønne mistelten med julekys og hygge og sjældent med det, den også er - nemlig en stedsegrøn busk med en næsten kuglerund vækstform.
Almindelig mistelten, Viscum album, vokser på træer, hvor den snylter sig til vand og næring. Værten tager ingen skade, medmindre misteltenen bliver for stor. Da den er yndet pynt til jul, kommer beskæringen nærmest af sig selv.
Det siges ofte, at mistelten er en snylter, men i virkeligheden er den en halvsnylter, der lever på andre træer, hvor den suger næring og væske — fotosyntesen står den selv for, og netop derfor er den kun en halvsnylter.
Dyrk din egen mistelten i haven
Du kan også selv formere mistelten ved at benytte modne og friske bær, hvilket vil sige, at såningen skal finde sted fra marts til maj. Der er størst sandsynlighed for en god fremspiring, hvis du sår på samme planteart som den værtsplante, frøets moderplante kommer fra. Frøene sås ved at gnide bærrene fast i en grenvinkel på en forholdsvis ung gren på træet. Efter cirka en måned spirer frøene, men først efter et år kommer de første to blade frem. Herefter kræver det tålmodighed.
Mistelten blomstrer fra april til juni med små gulgrønne blomster. Der findes både han- og hunplanter så, så hvis de skal formere sig, må der være en af hver i nærheden af hinanden.
Tip: Hvis ikke du vil vente mange år på at misteltenen får fat på et træ i haven, så er det muligt at købe frugttræer, hvor en mistelten gror, så du allerede efter få år kan begynde at høste din egen mistelten. Det vil ofte være paradisæbler.
Hurtige fakta om mistelten
Almindelig mistelten hedder Viscum album på latin.
Mistelten er en sjælden men hjemmehørende plante.
Misteltenen er en halvsnylter.
Efter du har plantet, vil der går 2-3 år før planten viser sig.
Du kan høste af dine egen mistelten efter ca. 10 år.
Misteltenbær kan købes på planteskoler, i havecentre og andre frøforhandlere.
April-Maj er det bedste tidspunkt at så mistelten på.
10 haveråd du kan ignorere
Sådan laver du en fin krans af mistelten
Det skal du bruge:
Form en krans i den ønskede størrelse af kraftigt ståltråd.
Sno grøn blomstertape omkring ringen, så stænglerne ikke så let glider på kransen, og så du får et flot, grønt underlag til misteltenen.
Fastgør grøn blomstertråd til kransen ved at sno det rundt nogle gange.
Klip misteltenen til i små kviste med forholdsvis korte stilke, der alle er i nogenlunde samme længde. Så er det lettere at få kransen ensartet i tykkelsen hele vejen rundt.
Bind kvistene til kransen – en-to ad gangen – med blomstertråd. Fortsæt med at binde hele vejen rundt. Når du er færdig, skubber du forsigtigt stænglerne fra de sidste kviste ind under de første kviste, der blev bundet på ringen.
Hæft blomstertråden ved at sno den nogle gange omkring kransen.
Kristtorn - pleje, beskæring og formering
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik